Verst er det i Øygarden, Sund og Fjell som forskere mener har åtte ganger mer avfall per kilometer kystlinje enn gjennomsnittet på verdensbasis, skriver Bergens Tidende.

I rapporten kommer det frem at det i 800 viker og strender hoper seg opp plastavfall som driver inn fra sjøen. I 250 av vikene er det tegn på at plasten blander seg med tang og planterester og danner jordvoller.

Mellom 500 og 1000 tonn

Det totale arealet med strandsone som er forurenset tilsvarer hele 70 fotballbaner, og mengden er på mellom 500 og 1000 tonn.

Artikkelen fortsetter under annonsen

– Havstrømsmodeller viser at norskekysten nærmest blir et fangstnett for avfall. En del ­driver forbi og videre nordover, men veldig mye blir liggende igjen langs kysten, sier Eivind Bastesen ved forsk­nings­instituttet Norce til BT.

Flyfoto og feltarbeid

Forskerne har brukt flyfoto for å få oversikt over hvor plasten samler seg. I tillegg har de drevet feltarbeid sammen med organisasjoner og frivillige.

Kartleggingen brukes som utgangspunkt for opprydding, samtidig som videre overvåkning over tid skal gi et bilde på hvor stort problemet er.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.